38 Ha o na kgona ho fumana mokitlane kapa ho bula akhaonto ya banka kae kapa kae. O tlola molao ha o etsa kopo kapa o kadima ha o le tlasa tsamaiso. O tla ba le puo e fokolang kapa o se be le puo ho hang mabapi le lekeno la hao le ditjhelete tsa hao. NTHO E LOKILENG KE HO BUISANA LE MOKADIMI WA HAO, YENA O TLA O ELETSA KAMOO O KA AOLLANG MATHATA A HAO KA TSELA E NEPAHETSENG KA HO FETISISA. 6.6 BAEKI BA NA LE DITOKELO LE BOIKAABELO BOFE? Bareki ba kgothaletswa ho batlisisa mekgwa e fapaneng pele ba etsa kopo ya ho behwa tlasa tsamaiso. Haeba o na le dikoloto tse ngata haholo, kgetho ya bohlokwa ke ho bua ka ho otloloha le bafani ba hao ba sekoloto kapa dikoloto mme o tshepahale ho bona ka ho etsa ditlhophiso tsa tefo ka ho otloloha. Hona ho eketsa menyetla ya barekisi ya ho fumana tjhelete ya bona hape, mme ho thusa beng ba dikoloto ho qoba dikgato tsa molao le direkoto tse mpe tsa biro ya mekitlane. Haeba o beilwe tlasa tsamaiso ena ke kgetho e ntle ka ho fetisisa ya hao, etsa bonnete ba hore o ya ho motho ya tshepahalang le hore o lefiswa ditekanyetso tse baletsweng ka molao. 6.7 O KA ETSA KETSO EFE? Bareki ba nang le dikoloto tse ngata le ba beilweng tlasa taelo ya tsamaiso kapa ba nahanang ka ho behwa tlasa taelo ya tsamaiso, ba ka ikopanya le: baeletsi ba tsa dikoloto ba ngodisitsweng ho NC